**სსიპ - შოთა რუსთაველის ეროვნული სამეცნიერო ფონდის მაგისტრანტთა სასწავლო-კვლევითი პროექტების გრანტით დაფინანსების 2016 წლის**   
**კონკურსის შესახებ**

**ხშირად დასმული კითხვები და პასუხები**

***მაგისტრანტის მონაწილეობა***

1. **შეიძლება მაგისტრანტი მონაწილეობდეს შოთა რუსთაველის ეროვნული სამეცნიერო ფონდის მიერ დაფინანსებულ სხვა პროექტ(ებ)ში?**

* შეიძლება.

1. **სავალდებულოა მაგისტრანტს ჰქონდეს სტუდენტის აქტიური სტატუსი?**

* დიახ.

1. **რამდენი პროექტი შეიძლება წარმოადგინოს მაგისტრანტმა?**

* მხოლოდ ერთი.

***სამაგისტრო ნაშრომის ხელმძღვანელი ან/და კონსულტანტი (ასეთის არსებობის შემთხვევაში)***

1. **შეუძლია(თ) ხელფასის აღება პროექტის ფარგლებში სამაგისტრო ნაშრომის ხელმძღვანელს ან/და კონსულტანტს (ასეთის არსებობის შემთხვევაში)?**

* არა.

1. **აუცილებელია მაგისტრანტს ჰყავდეს კონსულტანტი?**

* არ არის აუცილებელი; სასურველია.

1. **შეიძლება თუ არა მაგისტრანტს ყავდეს ერთზე მეტი (მაგ. ორი) კონსულტანტი?**

* არა.

1. **აუცილებელია თუ არა მაგისტრანტის და სამაგისტრო ნაშრომის ხელმძღვანელის ან/და კონსულტანტის ბიოგრაფიული მონაცემების (CV) მითითებული ფორმის (დანართები 4, 5, 6) შევსება?**

* დიახ. ყველა დანართი, მათ შორის შესავსები ფორმები, დამტკიცებულია ფონდის გენერალური დირექტორის ბრძანებით. შესაბამისად, დამტკიცებული ფორმატის დაცვა სავალდებულოა.

1. **რა ენაზე ივსება სამაგისრტო ნაშრომის ხელმძღვანელის და კონსულტანტის (ასეთის არსებობის შემთხვევაში) ბიოგრაფიული მონაცემები (CV) (დანართი 5, დანართი 6)?**

* თუ აღნიშნული პირ(ებ)ი საქართველოს მოქალაქე(ები) არის(არიან), CV ივსება ქართულ ენაზე, ხოლო თუ - უცხო ქვეყნის, მაშინ CV ივსება ინგლისურ და ქართულ ენებზე.

***სამაგისტრო ნაშრომის ხელმძღვანელის ან/და კონსულტანტის (ასეთის არსებობის შემთხვევაში) თანხმობის წერილ(ებ)ი***

1. **რა ენაზე ივსება სამაგისტრო ნაშრომის ხელმძღვანელის თანხმობის წერილი (დანართი 8)?**

* თუ სამაგისტრო ნაშრომის ხელმძღვანელი საქართველოს მოქალაქეა, ივსება ქართულ ენაზე; თუ - უცხოეთის მოქალაქეა, თანხმობის წერილი უნდა იყოს ინგლისურ ენაზე და აუცილებელია თარჯიმანთა ბიუროს მიერ დამოწმებული შესაბამისი ქართული თარგმანი.

1. **რა ენაზე ივსება კონსულტანტის (ასეთის არსებობის შემთხვევაში) თანხმობის წერილი (დანართი 9)?**

* თუ კონსულტანტი საქართველოს მოქალაქეა, ივსება ქართულ ენაზე; თუ - უცხოეთის მოქალაქეა, თანხმობის წერილი უნდა იყოს ინგლისურ ენაზე და აუცილებელია თარჯიმანთა ბიუროს მიერ დამოწმებული შესაბამისი ქართული თარგმანი.

1. **საჭირო არის სამაგისტრო ნაშრომის ხელმძღვანელის თანხმობის წერილზე უმაღლესი საგანმანათლებლო დაწესებულების (უსდ) ბეჭედი?**

* არ არის საჭირო.

1. **საჭირო არის კონსულტანტის (ასეთის არსებობის შემთხვევაში) თანხმობის წერილზე ორგანიზაციის ბეჭედი?**

* არ არის საჭირო.

***დამხმარე პერსონალი***

1. **შეიძლება დოქტორანტი იყოს დამხმარე პერსონალი?**

* დიახ.

1. **არსებობს თუ არა შეზღუდვები დამხმარე პერსონალის აკადემიურ ხარისხთან დაკავშირებით?**

* არ არსებობს.

1. **არსებობს თუ არა შეზღუდვები დამხმარე პერსონალის ორგანიზაციულ კუთვნილებასთან დაკავშირებით?**

* არ არსებობს.

1. **დამხმარე პერსონალს არსებობის შემთხვევაში, მიეთითება თუ არა მისი სახელი, გვარი?**

* არა, მიეთითება მხოლოდ მისი პოზიცია პროექტში (მაგ. ლაბორანტი, ინჟინერი, პროგრამისტი, ან სხვ.).

**ბიუჯეტი**

1. **იბეგრება თუ არა დამხმარე პერსონალის (არსებობის შემთხვევაში) ხელფასი?**

* დიახ, 20 % -ით.

1. **როგორ ხდება დამხმარე პერსონალს (არსებობის შემთხვევაში) შრომის ანაზღაურება გამარჯვების შემთხვევაში?**

* გამარჯვების შემთხვევაში მაგისტრანტი შემოსავლების სამსახურში უნდა დარეგისტრირდეს როგორც ფიზიკური პირი გადამხდელი და დამხმარე პერსონალის შრომის ანაზღაურებიდან საშემოსავლო გადასახადი უნდა გადარიცხოს ბიუჯეტში საშემოსავლო ანგარიშის კოდზე   (კონსულტაციისთვის დაუკავშირდით შემოსავლების სამსახურს).

1. **შეიძლება თანადამფინანსებელი იყოს კერძო კომპანია?**

* დიახ

1. **შეიძლება თანადამფინანსებელი იყოს ფიზიკური პირი?**

* არა

1. **შეიძლება ჩაითვალოს თანადაფინანსებად მაგისტრანტს საკუთარი ხარჯებით პროექტის რაიმე ნაწილის შესრულება?**

* არა

1. **როგორ ხდება ექსპედიციის შემთხვევაში საცხოვრებელი ფართის, გადაადგილების საშუალებების (მაგ. ავტომანქანა, ცხენი) დაქირავება და ანგარიშსწორება?**

* ექსპედიციაში ხარჯების ანაზღაურება მოხდება ფაქტობრივად წარმოდგენილი დოკუმენტების მიხედვით. სატრანსპორტო საშუალების დაქირავების შემთხვევაში აღნიშნული სატრანსპორტო საშუალების მფლობელთან უნდა გაფორმდეს ხელშეკრულება, რომელშიც დეტალურად გაიწერება მომსახურების პირობები (მომსახურების ვადა, საფასური, ადგილი და სხვა). აღნიშნული ხელშეკრულების პირობების შესრულების შემთხვევაში მხარეებს შორის გაფორმდება მიღება ჩაბარების აქტი, რომელიც დაადასტურებს ხელშეკრულებით განსაზღვრული პირობების შესრულებას. ექსპედიციაში სასტუმროს ხარჯების ანაზღურება (ასეთის არსებობის შემთხვევაში) ასევე მოხდება მსგავსი ან სასტუმროს მიერ დამოწმებული, იქ ცხოვრების დამადასტურებელი დოკუმენტაციით. კვების ხარჯები ექსპედიციაში ასევე ფაქტობრივი დოკუმენტაციით ანაზღაურდება (მაგისტრანტმა უნდა წარმოადგინოს საკვები პროდუქტების შესყიდვის დამადასტურებელი დოკუმენტაცია).

1. **შეიძლება ჩაითვალოს თანადაფინანსებად მაგისტრანტისთვის გაწეული არათანხობრივი დახმარება (მაგ. რეაქტივებით) სხვა წყაროებიდან?**

* პროექტის განხორციელების **არაფულადი** მხარდაჭერა არ განიხილება თანადაფინანსებად.

1. **გამარჯვების შემთხვევაში, შეუძლია თუ არა მაგისტრანტს გადაანაწილოს ბიუჯეტი ხარჯვით კატეგორიებს შორის? რა დროს?**

* ცვლებებთან დაკავშირებული დეტალები გაიწერება საგრანტო ხელშეკრულებაში.

***სხვადასხვა***

1. **ვისი ბეჭედი უნდა იყოს განხცადებაზე კონკურსში მონაწილეობის შესახებ (დანართი 10)?**

* უსდ-ს ან მისი ფაკულტეტის.

1. **რა ენაზე უნდა იქნეს წარმოდგენილი პროექტის რეზიუმე (დანართი 7)?**

* აუცილებელია ქართულ და ინგლისურ ენებზე (ორივე ენაზე).

1. **აუცილებელია თუ არა რეზიუმეს მითითებული ფორმის (დანართი 7) შევსება?**

* დიახ. ყველა დანართი, მათ შორის შესავსები ფორმები, მტკიცდება ფონდის გენერალური დირექტორის ბრძანებით. შესაბამისად, დამტკიცებული ფორმატის დაცვა სავალდებულოა.

1. **რა სახით უნდა იყოს წარმოდგენილი კურიკულუმი; საჭიროა ორგანიზაციის ბეჭდით და უფლებამოსილი პირ(ებ)ის ხელმოწერებით დამოწმება?**

* შესაძლებელია ჩამოიტვირთოს უსდ-ს ვებგვერდიდან; ხელმოწერებითა და ბეჭდით დამოწმება არ არის საჭირო. საკმარისია საგნების ჩამონათვალი და კრედიტების რაოდენობა. არ არის საჭირო პროგრამის აღწერილობა.

1. **როგორ ჩაიწეროს საპროექტო განაცხადსა (დანართი 2) და განცხადებაში კონკურსში მონაწილეობის შესახებ (დანართი 10) სამეცნიერო ქვემიმართულებ(ებ)ის კოდ(ებ)ი და დასახელება/დასახელებები, თუ კლასიფიკატორში ვერ მოიძებნა მაგისტრანტის კვლევის ქვემიმართულების შესაბამისი კოდი და დასახელება (მაგ. მეფუტკრეობა)?**

* უნდა აირჩეს შესაბამის მიმართულებაში ქვემიმართულების - „სხვა“ კოდი და მიეთითოს მაგისტრანტის კვლევის ქვემიმართულება (მაგ. 4.5. - სხვა აგრარული მეცნიერებანი - მეფუტკრეობა).

1. **ბიუჯეტის ფორმის (დანართი 3) რომელ პუნქტში უნდა გაიწეროს შიდა მივლინება (მაგ. სოციალური გამოკითხვების ჩასატარებლად)?**

* აღნიშნული ხარჯი შესაძლებელია გაიწიოს სამეცნიერო ღონისძიებასა და/ან კვლევითი ვიზიტისთვის საჭირო ხარჯების ფარგლებში (ფინანსთა მინისტრის 2005 წლის 220 ბრძანების შესაბამისად).

1. **შეიძლება კომპიუტერული პროგრამის/ლიცენზიის ყიდვა? დასაშვებობის შემთხვევაში ბიუჯეტის ფორმის რა ნაწილში უნდა გაიწეროს ეს ხარჯი?**

* აღნიშნული ხარჯის ჩაწერა უნდა მოხდეს სხვა ხარჯებში

1. **პროექტის გამარჯვების შემთხვევაში, შესაძლებელი იქნება სამეცნიერო ღონისძიებაზე (მაგ. კონფერენცია, სემინარი) რეგისტრაციის/მგზავრობის კონკურსის შედეგების გამოცხადებამდე გაწეული ხარჯების ანაზღაურება?**

* საგრანტო ხელშეკრულების გაფორმებამდე გაწეული ხარჯები გრანტის ფარგლებში არ ანაზღურდება.

1. **შესაძლებელია, რომ პროექტში გათვალისწინებული იყოს დაქირავებული პირის მომსახურების ხარჯი (მაგ. სოციოლოგიური კვლევისას ტრანსკრიპტების მოსამზადებლად)? დასაშვებობის შემთხვევაში ბიუჯეტის ფორმის რა ნაწილში უნდა გაიწეროს ეს ხარჯი?**

* აღნიშნული ხარჯი შესაძლოა გათვალისწინებული იქნას სხვა ხარჯებში კონკრეტული ხარჯის დასახელების მითითებით.

1. **შესაძლებელია, რომ პროექტზე გამოყოფილი მთლიანი თანხა (6 000 ლარი) გამოყენებული იყოს კვლევით ვიზიტზე (მაგ. სტაჟირებაზე)?**

- დიახ მაგრამ პროექტში აუცილებლად დასაბუთებული უნდა იყოს მივლინების საჭიროება.

1. **საჭიროა შესაძენი პროფესიული ლიტერატურის ზუსტი დასახელების მითითება?**

* არ არის საჭირო.

1. **საჭიროა დაგეგმილი სამეცნიერო ღონისძიებ(ებ)ის და/ან კვლევითი ვიზიტის დასახელების მითითება?**

* არ არის აუცილებელი.

1. **სად უნდა მიეთითოს პროექტის შინაარსობრივი ნაწილისათვის გამოყენებული ლიტერატურის ჩამონათვალი?**

* საპროექტო წინადადების (დანართი 2) ბოლოს (სიტყვების რაოდენობა არ შედის რეკომენდებულ სიტყვათა რაოდენობის სათვალავში).

1. **თუ ერთი და იგივე სათაურის პროექტი რამდენჯერმეა გამოგზავნილი მითითებულ ელექტრონული ფოსტის მისამართზე, რომელი მათგანი იქნება განხილული საკონკურსოდ?**

* საპროექტო განაცხადის გამოგზავნის შემდგომ, თუ წერილს თან ახლავს 3 დანართი, პროექტის წარმდგენს ეგზავნება მინიჭებული შიფრი. საკონკურსოდ განხილული იქნება პროექტი, რომლის შიფრიც შეესაბამება კონკურსანტის მიერ ფონდის კანცელარიაში შემოტანილ განცხადებაში მითითებულს.

1. **საჭიროა თუ არა დანართ 2-ის გრაფაში „სამეცნიერო-კვლევითი დაწესებულება, რომლის ბაზაზეც განხორციელდება პროექტი (ასეთის არსებობის შემთხვევაში)“ მიეთითოს ის კვლევითი ინსტიტუტი/ლაბორატორია, რომელიც შედის მაგისტრანტის წარმდგენი უსდ-ს დაქვემდებარებაში?**

* არა

1. **ეხება თუ არა მაგისტრანტთა სასწავლო-კვლევითი პროექტების გრანტით დაფინანსების 2016 წლის კონკურსი იმ მაგისტრანტებს, რომლებიც ამთავრებენ მაგისტრატურას ამ სასწავლო წლის ბოლოს, ანუ მიმდინარე წლის ივნისის ბოლოს?**

* მაგისტრატურის დამთავრების შემდეგ პირი ვერ მიიღებს მონაწილეობას ამ კონკურსში. გრანტის მიღების პერიოდში მაგისტრანტი უნდა იყოს მაგისტრატურის საგანმანათლებლო პროგრამის დამამთავრებელი ან დამამთავრებლის წინა სემესტრის სტუდენტი. კონკურსში მონაწილეობის მისაღებად საკონკურსოდ დოკუმენტაციის წარმოდგენა ფონდში ხდება 2016 წლის 4 ივლისიდან 3 ოქტომბრის 17:00 სთ-ის ჩათვლით. პროექტი უნდა განხორციელდეს 2017 წლის 1 იანვრიდან 2017 წლის 31 დეკემბრის ჩათვლით დროის შუალედში.

1. **რომელი სემესტრის მაგისტრანტს შეუძლია კონკურსში მონაწილეობა?**

* გრანტის მიღების პერიოდში მაგისტრანტი უნდა იყოს მაგისტრატურის საგანმანათლებლო პროგრამის დამამთავრებელი ან დამამთავრებლის წინა სემესტრის სტუდენტი. კონკურსში მონაწილეობის მისაღებად საკონკურსოდ დოკუმენტაციის წარმოდგენა ფონდში ხდება 2016 წლის 4 ივლისიდან 3 ოქტომბრის 17:00 სთ-ის ჩათვლით. პროექტი უნდა განხორციელდეს 2017 წლის 1 იანვრიდან 2017 წლის 31 დეკემბრის ჩათვლით დროის შუალედში.

საკონკურსოდ წარმოსადგენ დოკუმენტებში შედის მაგისტრანტის სტუდენტის აქტიური სტატუსის დამადასტურებელი დოკუმენტი, სადაც მითითებული იქნება, თუ რომელ სემესტრზე იმყოფება მაგისტრანტი. ცნობა გაცემული უნდა იყოს 2016 წლის 4 ივლისიდან 2016 წლის 3 ოქტომბრის ჩათვლით პერიოდში. **კონკურსში გამარჯვების შემთხვევაში, საგრანტო ხელშეკრულების გაფორმებამდე, მაგისტრანტმა დამატებით უნდა წარმოადგინოს სტუდენტის აქტიური სტატუსის დამადასტურებელი დოკუმენტი სემესტრის მითითებით.**

1. **შეუძლია თუ არა, კონკურსში მონაწილეობის მიღება მაგისტრანტს, რომელმაც გაიმარჯვა სსიპ - შოთა რუსთაველის ეროვნული სამეცნიერო ფონდის მაგისტრანტთა სასწავლო-კვლევითი პროექტების გრანტით დაფინანსების 2015 წლის კონკურსში და მიიღო დაფინანსება?**

* პირს, რომელიც აკმაყოფილებს საქართველოს განათლებისა და მეცნიერების მინისტრის 2015 წლის 5 ოქტომბრის №130/ნ ბრძანებითა და ფონდის გენერალური დირექტორის 2016 წლის 9 თებერვლის №18 ბრძანების დანართი 1-ით გათვალისწინებულ მოთხოვნებს, შეუძლია კონკურსში მონაწილეობის მიღება.

1. **აუცილებელია თუ არა, დაკონკრეტდეს წინასწარ საზღვარგარეთ დაგეგმილი ღონისძიებების თარიღები?**

* არ არის აუცილებელი.

1. **სამაგისტრო ნაშრომის ხელმძღვანელი რა ნიშნით შევარჩიოთ, აუცილებელია თუ არა, რომ ის იყოს სამაგისტრო პროგრამის ხელმძღვანელი?**

* აუცილებელი არ არის მაგისტრანტის სამაგისტრო ნაშრომის ხელმძღვანელი იყოს სამაგისტრო პროგრამის ხელმძღვანელი. ამ შემთხვევაში უნდა იმოქმედოთ კონკურსის დოკუმენტაციის (იხ. განათლებისა და მეცნიერების მინისტრის 2015 წლის 5 ოქტომბრის N130/ნ ბრძანება და კონკურსის პროგრამა და პირობები) მიხედვით.

1. **შეიძლება ხმის ჩამწერის, ფოტოაპარატის შეძენა?**

* შეიძლება.

1. **შეიძლება ლიტერატურის შეძენა ბუკინისტურ მაღაზიებსა, ან ქუჩაში?**

* შეიძლება, ოღონდ უნდა გაფორმდეს ფონდში წარმოსადგენი დოკუმენტი, რომელიც თქვენ თვითონ უნდა წარუდგინოთ კონკრეტულ გამყიდველს.

1. **მოითხოვება თუ არა, რომ ფონდში წარმოვადგინოთ საკონკურსო პროექტის წინასწარ შესრულებული ნაწილი?**

* არ მოითხოვება.

1. **რა დოკუმენტი უნდა წარმოვადგინოთ ფონდის კანცელარიაში?**

* მხოლოდ დანართი 10, დანარჩენი დოკუმენტები ელექტრონული სახით გამოიგზავნება.

1. **მაგისტრანტის სტიპენდია რა თანხიდან გადმოირიცხება?**

* სტიპენდია, არაუმეტეს 1200 ლარის ოდენობით, შედის პროექტის ფონდიდან მოთხოვნილ ბიუჯეტში.